ٹامس گراہم بیلی

ٹامس گراہم بیلی (؛ 8 ستمبر 1872 – 5 اپریل 1942) برطانوی (اسکاٹ لینڈی) پادری اور ماہر لسانیات تھے۔ وہ اردو اور شمالی ہندوستانی زبانوں کے ماہر تھے اور ہندوستان میں چرچ آف اسکاٹ لینڈ کے مشنری کے طور پر کام کرتے رہے۔

 ابتدائی زندگی 
ٹامس گراہم بیلی 8 ستمبر 1872ء کو انبالہ، برطانوی ہندوستان میں پیدا ہوئے۔ ان کے والد ویلسلی کاسبی بیلی ایک میڈیکل مشنری تھے۔ نو سال کی عمر میں بیلی کو اسکاٹ لینڈ بھیج دیا گیا، جہاں انھوں نے تعلیم حاصل کی اور ایڈنبرا یونیورسٹی سے گریجویشن مکمل کیا۔

 پیشہ ورانہ زندگی 
ٹی گراہم نے 1895ء سے 1920ء تک چرچ آف اسکاٹ لینڈ کے مشنری کے طور پر وزیرآباد اور گوجرانوالہ میں خدمات انجام دیں۔ وہ شمالی ہندوستانی زبانوں کے مطالعے میں گہری دلچسپی رکھتے تھے۔ 1920ء میں انھوں نے ایڈنبرا یونیورسٹی سے ڈی لِٹ کی ڈگری حاصل کی اور بعد ازاں اسکول آف اورینٹل اینڈ افریکن اسٹڈیز (SOAS) میں ریڈر کے طور پر خدمات انجام دیں۔

 وفات 
ٹی۔ گراہم بیلی نے اپنی زندگی کے آخری سال اسکاٹ لینڈ کے ایڈنبرا میں گزارے۔ وہ 5 اپریل 1942ء کو وفات پا گئے۔
 تصانیف 
ٹی گراہم بیلی نے مختلف ہندوستانی زبانوں پر کئی کتب تصنیف کیں:
 A History of Urdu Literature
 Panjabi Grammar: A Brief Grammar of Panjabi as Spoken in the Wazirabad District
 Linguistic Studies from the Himalayas

 حوالہ جات 

زمرہ:برطانوی ماہرین لسانیات
زمرہ:پنجابی کے ماہر لسانیات
زمرہ:1872ء کی پیدائشیں
زمرہ:1942ء کی وفیات